40 பெண்கள் சிலரும் தொலையில் நின்று உற்று நோக்கிக்கொண்டிருந்தனர்.  அவர்களுள் மகதலா மரியாவும்  சின்ன யாக்கோபு, யோசே ஆகியோரின் தாயாகிய மரியாவும்,  சலோமி என்பவரும் இருந்தனர். [8] 41 இயேசு கலிலேயாவில் இருந்த போது  அவர்கள் அவரைப் பின்பற்றி அவருக்குப் பணிவிடை செய்து வந்தவர்கள்.  அவருடன் எருசலேமுக்கு வந்திருந்த வேறுபல பெண்களும் அங்கே இருந்தார்கள்.  இயேசுவின் அடக்கம்(மத் 27:57-61; லூக் 23:50-56; யோவா 19:38-42)42 இதற்குள் மாலை வேளையாகிவிட்டது. 